Okresná prokuratúra Topoľčany 
Nám. M. R. Štefánika 55, 955 53 Topoľčany 1 	

Sp. zn. : Pv 59/12/4406	Topoľčany, 5.6.2012
EEČ : 2-35-38-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 3 písmeno c Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Topoľčany
Podľa § 215 odsek 1 písmeno g Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
napriek tomu, že bol rozsudkom Okresného súdu XXXXX č. k. XXXXX zo dňa 10.9.2007, právoplatným odo dňa 8.10.2007, ktorým bol zaviazaný prispievať na výživu svojho syna XXXXX, nar. XXXXX sumou 1.500,- Sk (49,79 Eur) mesačne k rukám jeho matky XXXXX, nar. XXXXX, trv. bytom XXXXX, XXXXX XXXXX XXXXX prechodne bytom XXXXX XXXXX XXXXX s účinnosťou od právoplatnosti rozsudku, tejto svojej vyživovacej povinnosti sa úmyselne vyhýba od 1.1.2011 až doteraz, čím spôsobil dlh na výživnom voči oprávnenej matke XXXXX vo výške najmenej 551,84 Eur, pričom bol v predchádzajúcich dvadsiatich štyroch mesiacoch za taký čin odsúdený, a to trestným rozkazom Okresného súdu v Topoľčanoch č. k. XXXXX zo dňa 25.6.2010, právoplatným dňa 13.7.2010 za prečin zanedbania povinnej výživy podľa § 207 ods. 2, ods. 3 písm. b/ Tr. zák. na trest odňatia slobody v trvaní l rok s podmienečným odkladom výkonu trestu odňatia slobody so skúšobnou dobou v trvaní 16 mesiacov,
lebo zanikla trestnosť činu
Odôvodnenie:
              Poverený príslušník Obvodného oddelenia  PZ  XXXXX uznesením č. ORP-23/TO-TO-2012 zo dňa 19.1.2012 podľa § 199 ods. 1 Tr. por.   začal trestné stíhanie  pre prečin zanedbania povinnej výživy podľa § 207 ods. 1  Tr. zák., a následne vyšetrovateľ Odboru kriminálnej polície OR PZ XXXXX uznesením pod č. ORP-130/OVK-TO-2012 zo dňa 30.3.2012 podľa § 206 ods. 1 Tr. por.  vzniesol obvinenie XXXXX pre prečin zanedbania povinnej výživy podľa § 207 ods. 2, ods. 3 písm. c)  Tr. zák., na  skutkovom základe uvedenom vo výrokovej časti tohto uznesenia.  
              Preskúmaním spisového materiálu bolo zistené, že trestnosť činu, pre ktorý je trestné stíhanie vedené zanikla.
              Svedkyňa - poškodená XXXXX vo výpovedi uviedla, že obvinený jej  uhradil dlžné výživné v plnom rozsahu, čím neeviduje voči obvinenému žiaden dlh.   
               
	Podľa § 86 trestnosť trestného činu zaniká aj vtedy, ak ide o trestný čin
a) zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu,
 
b) zanedbania povinnej výživy podľa § 207, ak úrad práce, sociálnych vecí a rodiny poskytol oprávnenému náhradné výživné podľa osobitého predpisu v plnej výške podľa rozhodnutia súdu o výživnom, ak trestný čin nemal trvalo nepriaznivé následky a páchateľ úradu práce, sociálnych vecí a rodiny uhradil náhradu za poskytnuté náhradné výživné, skôr než sa súd odobral na záverečnú poradu,
              V priebehu trestného stíhania vyšetrovateľ ohľadne zistenia a posúdenia konania obvineného vykonal dôkazy v potrebnom rozsahu a zistil skutočný stav veci. Svedkyňa - poškodená  vo svojej výpovedi uviedla, že nakoľko obvinený zaplatil dlžné ako aj bežné výživné, neeviduje voči obvinenému žiadny dlh a syn núdzou netrpel, riadne sa o neho v rozhodnom období   starala,  konanie  obvineného nemalo na syna trvalo nepriaznivé následky.          
              Po vyhodnotení všetkých a takto zadokumentovaných dôkazov možno konštatovať, že trestnosť zanedbania povinnej výživy podľa § 207 Tr. zák.  zanikla. Preto bolo potrebné rozhodnúť tak, ako je uvedené vo výrokovej časti tohto uznesenia.   
              Týmto uznesením nie je dotknutá zákonom stanovená povinnosť prispievať na výživu maloletých detí.    
              
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Silvia Fráterová
prokurátorka